**BILJEŠKE**

**UZ FINANCIJSKA IZVJEŠĆA ZA 01.01.-31.12.2024.**

Broj RKP-a: **07903** AOP ozn. razdoblja**: 2024-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

**UVODNI DIO**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim i nemoćnim osobama (starije i nemoćne osobe) čija je djelatnost:

- pružanje usluga u okviru smještaja (stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika),

- pružanje usluga poludnevnog i cjelodnevnog boravka,

- pružanje usluga smještaja za osobe oboljele od Alzheimerove demencije u terminalnom stanju bolesti te

- pružanje usluge pomoći i njege u kući.

Osnivač Doma za starije i nemoćne osobe Velika je Požeško slavonska županija.

Cjelokupna djelatnost Doma temelji se na osnovnom programu: *Pružanja socijalnih usluga smještaja starijim i nemoćnim osobama.*

U okviru svoje osnovne djelatnosti Dom skrbi za 130 korisnika, koliki je i smještajni kapacitet.

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 18/22, 46/22 i 119/22),Zakona o ustanovama (NN 76/93,29/97,47/99,35/08,127/19 i 151/22), Pravilnikom o mjerilima za pružatelje socijalnih usluga (NN broj: 110/22), Zakona o radu (NN broj 151/22), Zakona o proračunu (NN 144/21).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta, uvjetima za raspored i koeficijentima za obračun plaće u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

Obaveza sastavljanja i predaje financijskih izvještaja i Bilješki uz financijske izvještaje proizlazi iz Zakona o proračunu („NN“ br. 144/21) i Pravilnika o financijskom izvještavanju u proračunskom računovodstvu („NN“ br. 37/22).

Isto tako, okolnosti na tržištu u smislu energetske krize, poskupljenja robe utjecali su na poslovanje Doma u smislu povećanja troškova za namirnice, materijalu za higijenske potrepštine, materijalu za održavanje, sitnom inventaru, …

Uredba Vlade RH kojom je subvencioniran dio rashoda za električnu energiju te Odluka o provedbi mjera za smanjenje utjecaja porasta cijena energenata za pružatelje socijalnih usluga smanjila nam je rashode za električnu energiju. U cilju daljnjeg smanjenja ovih rashoda u Domu je u toku 2023. godine završen projekt Izgradnja sunčane elektrane financiran od strane Fonda za zaštitu okoliša i energetsku učinkovitost što se vidi iz dostavljenih izvještaja.

**BILANCA**

**Imovina**

**B002** Nefinancijska imovina – indeks 86,3

Tijekom 2024. godine nabavljena je nova imovina (postrojenja i oprema) u vrijednosti **29.604,58 €**. U tijeku 2024.godine, dotrajala i rashodovana oprema, knjigovodstveno otpisana u cijelosti, a na temelju Zapisnika komisije je sanirana na način da je predana ovlaštenim tvrtkama za odvoz i sanaciju otpada te je izvršeno isknjiženje opreme u vrijednosti **17.851,09 €.**

Na kraju 2024. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o proračunskom računovodstvu i računskom planu. Ukupni otpis 2024. godine iznosio je **63.838,73** **€**.

Budući da je godišnji otpis nefinancijske imovine zajedno s rashodom iste (isknjiženjem) veći od iznosa nabavljene imovine tijekom godine, vrijednost nefinancijske imovine je manja (indeks 86,3) u odnosu na stanje 01. siječnja 2024.

**1** Financijska imovina

Financijska imovina sastoji se od:

Novac u banci i blagajni (**11)** na dan 31.12.2024. bilježi smanjenje u odnosu na početak godine za 12,6%, a ovisi i varira o podmirenju obveza i ostvarenju prihoda. Sredstva na računu su za pokriće nedospjelih obveza.

**12 -** iskazana potraživanja odnose se na potraživanja za naknade za bolovanja od HZZO-a

koje se refundiraju u iznosu od **1.128,74 €** a na istoj su razini kao i početkom godine

**16 -**  iskazana sredstva u iznosu od **2.952,56 €** odnose se na potraživanja od naših korisnika, njihovih obveznika uzdržavanja i Ministarstva rada, mirovinskog sustava, obitelji i socijalne politike za sredstva kojima se sufinancira usluga smještaja u našoj ustanovi a odnose se na potraživanja za mjesec prosinac 2024. godine. Ova potraživanja su znatno manja u odnosu na početak godine a razlog tome su podmirena potraživanja za pomoći od Fonda za zaštitu okoliša i energetsku učinkovitost za sudjelovanje u projektu Izgradnja sunčane elektrane u Domu početkom 2024. godine.

**B003 Obveze i vlastiti izvori**

Ukupne obveze u razredu 2 bilježe znatno smanjenje obveza u odnosu na prethodnu godinu (indeks 61,7). Iz obrasca Obveze vidljivo je da se radi o nedospjelim obvezama, a razlog smanjenju su **239 Ostale tekuće obveze** koje su podmirene u toku godine i kojih nema na kraju obračunskog razdoblja. Iznos na ovoj poziciji iskazan na 01.01.2024. je **99.226,23 €** koji smo vratili našem osnivaču nakon što nam je Fond za zaštitu okoliša i energetsku učinkovitost doznačio sredstva za realizirani projekt Izgradnje sunčane elektrane.

**922 -** Višak/manjak prihoda na dan 31.12.2024. u iznosu od **16.504,34 €** iskazan je nakon obvezne korekcije rezultata redovnog poslovanja zbog kapitalnih prijenosa sredstava kojima su financirane nabave nefinancijske imovine u iznosu od 116.499,60 €.

**Tablica:Višak/manjak prihoda po aktivnostima i izvorima financiranja**

|  |  |  |  |  |  |
| --- | --- | --- | --- | --- | --- |
| IF | IZVOR FINANCIRANJA | PRENESENI VIŠAK/MANJK IZ 2023. | VIŠAK PRIHODA  2024. | MANJAK PRIHODA  2024. | REZULTAT  31.12.2024.  **VIŠAK** |
| 43 | Prihod za posebne namjene | 44.632,91 |  | -28.143,57 | 16.489,34 |
| 52 | Pomoći – Fond za zaštitu o | -90.236,70 | 90.236,70 | 0 | 0 |
| 61 | Donacije - Hrvatska lutrija | 5.000,00 |  | -4.985,00 | 15,00 |
|  | **UKUPNO** | **-40.603,79** | **90.236,70** | **-33.128,57** | **16.504,34** |

**96 –** obračunati prihodi poslovanja odnose se na obračunate prihode od naplate cijene usluga smještaja u našoj ustanovi koji nisu naplaćeni do 31.12.2024.

**99 –** izvanbilančni zapisi sadrže podatak o vrijednosti bankovne garancije navedene uz obvezne Bilješke uz Bilancu, sukladno Pravilniku o financijskom izvještavanju (NN br. 37/22).

**OBVEZNE BILJEŠKE**

1. **Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum izdavanja  /primanja jamstva | Instrument  osiguranja | Iznos danog/  primljenog jamstva | Primatelj/davatelj jamstva | Namjena | Dokument | Rok važenja |
| 1. | 01.01.2024. | Bankovna garancija  86/2023-G-F2204010 | 10.750,22 | HPB  SOLARIS PONS, Osijek | Otklanjanje nedostataka u garantnom roku | Ugovor | 07.12.2028. |

Objašnjenje:

Dom za starije i nemoćne osobe Velika je primio bankarsku garanciju br. 86/2023 - G – F2204010 u iznosu 10.750,22 € - jamstvo za otklanjanje nedostataka u garantnom roku temeljem Ugovora o javnoj nabavi za izgradnju sunčane elektrane između Solaris Pons doo iz Osijeka i Doma za starije i nemoćne osobe Velika.

1. **Popis sudskih sporova u tijeku**

|  |  |  |  |  |  |  |
| --- | --- | --- | --- | --- | --- | --- |
| R.br. | OVRHOVODITELJ  TUŽITELJ | SAŽETI OPIS PRIRODE SPORA | IZNOS GLAVNICE | PROCJENA FINANCIJSKOG UČINKA | PROCJENJENO VRIJEME ODLJEVA SREDSTAVA | POČETAK SUDSKOG SPORA |
| 1. | - | - | - | - | - | - |

Objašnjenje:

Dom za starije i nemoćne osobe Velika u toku 2024. godine nema sudskih sporova u tijeku koje bi naveli u ovoj tablici.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda poslovanja - **6** tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika iznosi **126,4** što znači da su prihodi ostvareni u većem iznosu u odnosu na izvještajno razdoblju prethodne godine.

Razlog tome su prihodi:

**63** - kapitalne pomoći koje smo ove godine ostvarili od Fonda za zaštitu okoliša i energetsku učinkovitost za izgradnju sunčane elektrane i za nabavu nove rashladne komore, ovaj prihod nismo imali u izvještajnom razdoblju prethodne godine

**65** – prihod po posebnim propisima i naknadama koje ostvarujemo od sufinanciranja cijene usluge smještaja su također ostvareni u većem iznosu **(116,2%)** zbog povećanja cijene usluge smještaja od 01. rujna 2024. godine.

**66** - prihod od donacija ove godine ostvaren je u manjem iznosu na prethodno razdoblje (29,2%), a odnosi se na ostvarene donacije namirnica u iznosu od 310,00 € i ostvarene kapitalne donacije u iznosu 1.500,00 € za nefinancijsku imovinu - mobilne stoliće za hranjenje.

**67** - prihod iz nadležnog proračuna ostvaren je u većem iznosu (119,4%) za 81.100,00 € na temelju Odluke o odobrenju financijskih sredstava za sufinanciranje troškova rashoda za zaposlene u Domu za starije i nemoćne osobe Velika koju je donijela Županica Požeško-slavonske županije.

**31 -** Rashodi za zaposlene ostvareni su za 34,9% više u odnosu na prethodnu godinu zbog povećanja osnovice za obračun plaće, novog Zakona o plaćama u državnoj službi i javnim službama (Narodne novine 152/23) te Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine 22/24) koja je na snazi od 01. travnja 2024. Osim plaća i doprinosa, povećali su se ostali rashodi za zaposlene jer je od 01. ožujka na snazi novi Temeljni kolektivni ugovor za zaposlenike u javnim službama temeljem kojeg zaposleni ostvaruju neka povoljnija materijalna prava kao i dodaci kolektivnim ugovorima (uskrsnica).

Rashodi za službena putovanja – **3211** i rashodi za stručno usavršavanje zaposlenika – **3213** ostvareni su u znatno većem iznosu na prethodnu godinu koju je još uvijek dijelom obilježila pandemija corona virusom te je većina seminara i stručnih usavršavanja odrađena online, a ove godine osim redovnog sudjelovanja na seminarima i konferencijama naših radnika rashode je povećalo i sudjelovanje fizioterapeuta na profesionalnoj edukaciji i polaganje periodičnih ispita kućnog majstora i skladištara,

Rashodi za energiju – 3223 ostvareni su u manjem iznosu (64,4%), razlog tome je novoizgrađena sunčana elektrana koja ja od ove godine počela s radom i smanjila nam rashode za električnu energiju kao i uredba Vlade i pomoć ministarstva troškove energije.

Rashodi za sitan inventar – 3225 povećani su u odnosu na prethodnu godinu zbog povećanja cijena sitnog inventara ali i zbog nabave novog sitnog inventara sukladno planu.

Rashodi za intelektualne i osobne usluge - 3237 ostvareni u većem iznosu (157,0%) jer je u ožujku i travnju 2024. godine obavljen energetski pregled zgrade i izrađen certifikat koji je bilo potrebno obnoviti nakon 10 godina

Naknade za rad predstavničkih i izvršnih tijela - 3291 su naknade za rad upravnog vijeća, a do povećanja je došlo iz razloga što od siječnja ove godine imamo dva nova člana,

Premije osiguranja – 3292 ostvareni su u većem iznosu (124,8) zbog nove police za osiguranje sunčane elektrane

Rashodi za nabavu nefinancijske imovine - 4 ostvareni su u znatno manjem iznosu (24,2%) jer smo u prethodnom izvještajnom razdoblju realizirali projekt Izgradnja sunčane elektrane, odnosno dodatna ulaganja na građevinskim objektima, a ove godine smo imali samo nabavu nefinancijske imovine u iznosu od 29.604,58 €.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na poziciji **102** Starost u okviru socijalne zaštite.

**OBRAZAC P-VRIO**

Ovaj obrazac je prazan jer u izvještajnom razdoblju za 2024. godinu nije bilo podataka za isti.

**IZVJEŠTAJ O OBVEZAMA**

**V001 –** Stanje obveza iskazano na ovoj poziciji ( **202.415,63 €)** odnosi se na stanje 01. siječnja 2024. godine iskazano u našim glavnim knjigama.

**V006** - Stanje obveza na kraju izvještajnog razdoblja iznosi **124.985,02** **€**, sve obveze su nedospjele.

Nedospjele obveze odnose se na:

* obveze za plaću za 12/24 u iznosu od 83.600,39 €
* obveze za naknadu za prijevoz 12/24 u iznosu od 1.555,12 €
* obveze za materijalne rashode nastale u 2024. godini ali im je rok dospijeća u siječnju ili veljači ove godine, a iznose 39.829,51 € (KUF)

Mjesto: Velika datum: 28.01.2025.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Odgovorna osoba: Mirjana Novak, magistra soc.rada, ravnateljica

Odgovorna osoba: